Document ID: 32010D0383

NEUVOSTON PÄÄTÖS,
annettu 29 päivänä kesäkuuta 2010,
ETA:n sekakomiteassa omaksuttavasta Euroopan unionin kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (budjettikohdat)
(2010/383/EU)
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 114 artiklan ja 218 artiklan 9 kohdan,
ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
ottaa huomioon Euroopan komission ehdotuksen,
sekä katsoo seuraavaa:
(1)
ETA-sopimuksen pöytäkirjaan 31 sisältyy erityismääräyksiä Euroopan unionin ja ETA:n EFTA-valtioiden yhteistyöstä muilla kuin neljän vapauden alaan kuuluvilla erityisalueilla.
(2)
On aiheellista jatkaa 31 päivän joulukuuta 2009 jälkeen yhteistyötä, jota sopimuspuolet tekevät unionin yleisestä talousarviosta rahoitettavissa, sisämarkkinoiden toteuttamista, toimintaa ja kehittämistä koskevissa unionin toimissa. Tämä koskee seuraavia budjettikohtia:
12 01 04 01 Sisämarkkinoiden toteuttaminen ja kehittäminen - Hallintomenot
12 02 01 Sisämarkkinoiden toteuttaminen ja kehittäminen
02 03 01 Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla
02 01 04 01 Sisämarkkinoiden toiminta ja kehittäminen erityisesti ilmoittamisen, varmentamisen ja alakohtaisen lähentämisen aloilla - Hallintomenot.
(3)
ETA-sopimuksen pöytäkirja 31 olisi sen vuoksi muutettava. On asianmukaista määritellä ETA-sekakomiteassa omaksuttava unionin kanta
ON HYVÄKSYNYT TÄMÄN PÄÄTÖKSEN:
Ainoa artikla
ETA:n sekakomiteassa omaksuttava unionin kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 suunniteltuun muuttamiseen on on tämän päätöksen liitteenä olevan päätösluonnoksen mukainen.
Tehty Luxemburgissa 29 päivänä kesäkuuta 2010.

Labels: 3
15
5